Det europeiske sosialdemokratiske parti

Det europeiske sosialdemokratiske partiet (ESP) er en sammenslutning av 33 demokratiske partier knyttet til sosialdemokratiet, demokratisk sosialisme og arbeiderbevegelsen i Europa.

ESP utgjør en egen partigruppe i Europaparlamentet og er der nest største gruppe. Denne gruppen ble etablert i 1953. Nåværende president er Sergej Stanisjev fra Bulgaria. Han etterfulgte Poul Nyrup Rasmussen fra Danmark i 2011.

ESP ble etablert i Haag i 1992 som en fortsettelse av Forbundet av sosialdemokratiske partier i EF, som ble etablert i 1974.

ESPs ungdomsorganisasjon er Ecosy.

Personer som er medlemmer i ett av partiene kan fra 2006 bli aktivister i ESP og etablere lokale foreninger. Sverige var først ute med en lokal forening i Stockholm.

ESP i EU
Med sine 218 medlemmer er den sosialdemokratiske gruppen i Europaparlamentet den nest største. Gruppen ledes av tyske Martin Schulz. Mellom juli 2004 og januar 2007 ble gruppen ledet av spanske Josep Borrell.

Sju medlemmer av Europakommisjonen er medlemmer av ESP; visepresident Günter Verheugen (SPD), visepresident Margot Wallström (SAP), kommissær for finans- og pengemarkedspolitikk Joaquín Almunia (PSOE), kommissær for regionale spørsmål Danuta Hübner (SLD), kommissær for skatt og toll László Kovács (MSZP), kommissær for handel Peter Mandelson (Labour) og kommissær for sysselsetting, sosiale saker og likestilling Vladimír Špidla (ČSSD). 

ESPs medlemmer i Det europeiske råd er Tony Blair (Storbritannia), Alfred Gusenbauer (Østerrike), Gediminas Kirkilas (Litauen), Ferenc Gyurcsány (Ungarn), José Sócrates (Portugal) og José Luis Zapatero (Spania).

Medlemspartier
Med sine 33 medlemspartier er ESP det eneste politiske partiet med medlemmer fra alle EUs medlemsland, selv om ikke alle har egne medlemmer i Europaparlamentet. EPP-ED har Europa-parlamentarikere fra alle EU-land, men er ikke en partigruppe.

I tillegg er en uavhengig italiensk Europa-parlamentariker, l’Ulivo, begge Europa-parlamentarikerne fra Italia dei Valori, tre Europa-parlamentarikere fra det nyetablerte polske Socjaldemokracja Polska, en Europa-parlamentariker fra det polske Samoobrona og en Europa-parlamentariker fra Partija Balgarski Socialdemokrati også medlemmer av gruppen.

Assosierte medlemmer
 Bulgaria: Balgarska Socialisticeska Partija (BSP) 
 Kroatia: Socijaldemokratska partija Hrvatske (SDP) 
 Nord-Makedonia: Socijaldemokratski Sojuz na Makedonija (SDSM) 
 Sveits: Sozialdemokratische Partei der Schweiz / Parti socialiste Suisse (SP-PS) 
 Tyrkia: Cumhuriyet Halk Partisi (CHP) 
 Tyrkia: Demokratik Toplum Partisi (DTP)

Observatører
 Andorra: Partit Socialdemòcrata (PS) 
 Bosnia-Hercegovina: Det sosialdemokratiske partiet i Bosnia-Hercegovina (Socijaldemokratska partija Bosne i Hercegovine, sosialdemokratisk parti i Bosnia-Hercegovina)
 Island: Samfylkingin (Sosialdemokratene) 
 Israel: Avoda
 Israel: Meretz-Yachad 
 Latvia: Latvias sosialdemokratiske arbeiderparti (LSDSP) (Latvijas Sociāldemokrātiskā Strādnieku Partija) 
 Latvia: Sosialdemokratiske parti «Harmoni» (SDPS) (Sociāldemokrātiskā Partija «Saskaņa»)
 Palestina (stat): Fatah
 San Marino: Partito Socialista Sammarinese (PSS) 
 Serbia: Demokratska stranka (DS)

Referanser

Eksterne lenker
 
 
  ESP Stockholm

Sosialdemokrati
Europeiske politiske partier
Politiske partier etablert i 1992
1992 i Europa